CELEX: 62013CB0014
Language: el
Date: 2013-06-06 00:00:00
Title: Υπόθεση C-14/13: Διάταξη του Δικαστηρίου (όγδοο τμήμα) της 6ης Ιουνίου 2013 [αίτηση του Administrativen sad Sofia-grad (Βουλγαρία) για την έκδοση προδικαστικής αποφάσεως] — Gena Ivanova Cholakova κατά Osmo Rayonno Upravlenie pri Stolichna direktsia na vatreshnite raboti (Προδικαστική παραπομπή — Άρθρα 21, παράγραφος 1, ΣΛΕΕ, 67 ΣΛΕΕ και 72 ΣΛΕΕ — Χάρτης των Θεμελιωδών Δικαιωμάτων της Ευρωπαϊκής Ένωσης — Εθνική νομοθεσία επιτρέπουσα την κράτηση προσώπου προς εξακρίβωση της ταυτότητάς του — Απουσία συνδέσμουμε το ενωσιακό δίκαιο — Πρόδηλη αναρμοδιότητα του Δικαστηρίου)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/54
            
         Διάταξη του Δικαστηρίου (όγδοο τμήμα) της 6ης Ιουνίου 2013 [αίτηση του Administrativen sad Sofia-grad (Βουλγαρία) για την έκδοση προδικαστικής αποφάσεως] — Gena Ivanova Cholakova κατά Osmo Rayonno Upravlenie pri Stolichna direktsia na vatreshnite raboti
   (Υπόθεση C-14/13) (1)
   
   (Προδικαστική παραπομπή - Άρθρα 21, παράγραφος 1, ΣΛΕΕ, 67 ΣΛΕΕ και 72 ΣΛΕΕ - Χάρτης των Θεμελιωδών Δικαιωμάτων της Ευρωπαϊκής Ένωσης - Εθνική νομοθεσία επιτρέπουσα την κράτηση προσώπου προς εξακρίβωση της ταυτότητάς του - Απουσία συνδέσμουμε το ενωσιακό δίκαιο - Πρόδηλη αναρμοδιότητα του Δικαστηρίου)
   2013/C 225/99
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad Sofia-grad
   
      Διάδικοι στην υπόθεση της κύριας δίκης
   
   
      Προσφεύγουσα: Gena Ivanova Cholakova
   
      Καθού: Osmo rayonno upravlenie pri Stolichna direktsia na vatreshnite raboti
   
      Αντικείμενο
   
   Αίτηση προδικαστικής αποφάσεως — Administrativen sad Sofia-grad — Ερμηνεία του άρθρου 21, παράγραφος 1, ΣΛΕΕ, σε συνδυασμό με τα άρθρα 67 και 72 της εν λόγω Συνθήκης, καθώς και του άρθρου 52, παράγραφος 1, του Χάρτη των Θεμελιωδών Δικαιωμάτων της Ευρωπαϊκής, σε συνδυασμό με τα άρθρα 6 και 45, παράγραφος 1, του Χάρτη — Ιθαγένεια της Ένωσης — Ελεύθερη κυκλοφορία των προσώπων — Εξαιρέσεις — Εθνική νομοθεσία επιτρέπουσα την κράτηση προσώπου από την αστυνομία προς εξακρίβωση της ταυτότητας του όταν το εν λόγω πρόσωπο αρνείται ή δεν είναι σε θέση να αποδείξει την ταυτότητά του — Κράτηση μέγιστης διάρκειας 24 ωρών — Έλεγχος μη δικαιολογούμενος από λόγους δημοσίας τάξεως, προλήψεως εγκληματικής ενέργειας ή διαφυλάξεως της εσωτερικής ασφάλειας –Διακριτική ευχέρεια της αστυνομίας — Δεν απαιτείται να αξιολογείται η ανάγκη εξακριβώσεως της ταυτότητας του προσώπου
   
      Διατακτικό
   
   Το Δικαστήριο της Ευρωπαϊκής Ένωσης είναι προδήλως αναρμόδιο να απαντήσει στα ερωτήματα που υπέβαλε το Administrativen sad Sofia-grad (Βουλγαρία) με απόφαση της 17ης Δεκεμβρίου 2012 (υπόθεση C-14/13).
   
      (1)  ΕΕ C 79 της 16.3.2013.